Diari Oficial de la Generalitat Valenciana


Sumari del DOGV 7822, del 06-07-2016 (2016/4443)

RESOLUCIÓ de 20 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 141/15-EAE Benifairó de les Valls, 148/0769-LDF Callosa d'en Sarrià i 149/6100-XSN Xàbia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4443


Data del document
:   20-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 20 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 141/15-EAE Benifairó de les Valls, 148/5283-UTN Callosa d'en Sarrià i 149/8291-EBY Xàbia. [2016/4443]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 141/15-EAE Benifairó de les Valls, 148/8113-AQU Callosa d'en Sarrià i 149/9943-DBX Xàbia.  
  
«Informe ambiental i territorial estratègic  
Títol: Modificació de la UE-5 de Benifairó de les Valls.  
Promotor: Ajuntament de Benifairó de les Valls.  
Autoritat substantiva: Comissió Territorial d'Urbanisme de València.  
Localització: Benifairó de les Valls (València).  
Núm. d'expedient: 141/7268-RTP.  
  
La Comissió d'Avaluació Ambiental, en sessió celebrada el 9 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació de la unitat d'execució 5 (UE-5) de Benifairó de les Valls en els termes següents:  
En data 1 de juliol de 2015 ha entrat en el Servei d'Avaluació Ambiental Estratègica de la Subdirecció General d'Avaluació Ambiental la sol·licitud d'inici de l'avaluació ambiental estratègica de la modificació de la UE-5 de Benifairó de les Valls (València).  
  
Documentació presentada  
La sol·licitud d'inici, remesa pel Servei Territorial d'Urbanisme de València, va acompanyada d'un esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper.  
  
Planejament vigent  
El planejament vigent en el municipi consisteix en unes normes subsidiàries de planejament municipal, aprovades definitivament per la Comissió Territorial d'Urbanisme el 23 de maig de 1995. El dit planejament va ser sotmés a avaluació ambiental (expedient 289/9280 OQF) i va obtenir la declaració d'impacte ambiental el 27 de març de 1995.  
  
En l'actualitat s'està elaborant un pla general. Consta en aquest servei el seu corresponent expedient d'avaluació ambiental estratègica, amb número de referència 29/0959-NYR, sobre el qual es va emetre el document de referència en data 15 de febrer de 2013.  
  
Objecte, descripció i justificació  
L'objecte de la modificació és reestructurar l'àmbit contigu a la Casa Palau dels Vives de Canyamàs, corresponent a la unitat d'execució 5 (UE-5), en els aspectes següents:   
- Canviar part de l'ús residencial per dotacional públic i privat, i augmentar així la superfície de sòl dotacional.  
- Augmentar la superfície de zona verda i espai lliure.  
- Fer valer el Bé de Rellevància Local Casa Palau dels Vives de Canyamàs.  
- Modificar i reduir la superfície de viari proposat.  
En resum, la modificació pretén revalorar el Bé de Rellevància Local (BRL), augmentant la superfície de sòl dotacional, zones verdes i espai obert del seu entorn. S'aporta la justificació numèrica de les superfícies d'àmbit de la UE-5 (5.876 m²) i l'increment del sòl dotacional públic (144 m²) i de les zones verdes (290 m²), així com de la disminució del sòl residencial (-944 m²) i xarxa viària (-455 m²).  
  
En l'actualitat, el sector presenta dues situacions. D'una banda, la zona on apareix l'edificació residencial totalment acabada, llevat del subministrament elèctric, que va ser executada simultàniament a les obres d'urbanització. En aquest primer grup s'inclou la parcel·la dotacional i la zona verda existent. D'altra banda, se situen la resta de les parcel·les, vacants d'edificació i que donen al viari no executat.  
En la documentació aportada s'assenyala que el Catàleg de béns i espais protegits del municipi està en tramitació, a l'espera de l'informe de la conselleria competent en matèria de patrimoni. En el dit catàleg s'inclou la Casa Palau dels Vives de Canyamàs com a BRL, motiu pel qual es considera adequada la modificació proposada per a millorar l'entorn i la protecció del bé.  
  
Consultes realitzades  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta del Servei d'Infraestructura Verda i Paisatge, del Servei d'Ordenació del Territori (PATRICOVA) i de la Conselleria d'Educació, Cultura i Esport, DG de Cultura.  
  
Consulta Informe Administració pública consultada  
16/07/15 18/11/15 CITMA: SubDG Ordenació, Planificació i ATE. S. d'Infraestructura Verda i Paisatge  
16/07/15 04/08/15 CITMA: SubDG Ordenació, Planificació i ATE. S. PATRICOVA  
 03/02/16 CITMA. DG Avaluació Ambiental i Territorial: ST d'Urbanisme.  
16/07/15 24/08/15 CECD: DG de Cultura  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de València emet un informe en data 3 de febrer de 2016 en què manifesta que, des de la visió de les competències urbanístiques d'aqueix servei, no es derivaran efectes significatius sobre el medi ambient. No obstant això, s'indica que afecta l'ordenació estructural i que haurà de ser aprovat definitivament per la Conselleria, i s'assenyalen diferents aspectes de caràcter urbanístic que s'han de tenir en compte en la dita fase (incloure una fitxa de gestió, preveure la gestió per a l'obtenció dels terrenys, elaborar una memòria de sostenibilitat econòmica i un informe de viabilitat econòmica, definir l'ús de l'equipament, les condicions d'ús de l'espai lliure...).  
  
La Direcció Territorial d'Educació, Cultura i Esport emet un informe en data 24 d'agost de 2015 en què assenyala que el bé patrimonial afectat (Casa Palau dels Vives de Canyamàs) està en tràmit per a incloure'l en el Catàleg de béns i espais protegits com a Bé de Rellevància Local (BRL) amb categoria de monument i que, segons l'article 47 de la Llei de Patrimoni Cultural Valencià, s'haurà de realitzar l'estudi i l'avaluació de tots els camps d'interés dels béns immobles amb valors patrimonials protegits i dels entorns de protecció d'aquests. Especifiquen que s'haurà d'introduir en el document objecte un apartat justificatiu en què s'indique el tractament que el dit Catàleg de béns i espais protegits realitza respecte a l'àmbit afectat pel document esmentat.  
  
El Servei d'Ordenació del Territori emet un informe en data 4 d'agost de 2015, on manifesta que, des de les competències del seu servei en matèria de risc d'inundació, de l'ordenació proposada no es derivaran efectes significatius sobre el medi ambient i la modificació de la UE-5 de Benifairó de les Valls no està afectada per aquest risc, de conformitat amb les determinacions normatives del Pla d'Acció Territorial sobre Prevenció del Risc d'Inundació a la Comunitat Valenciana, Decret 201/2015, de 29 d'octubre, del Consell.  
  
El Servei d'Infraestructura Verda i Paisatge emet un informe en data 18 de novembre de 2015 on manifesta que la modificació proposada no tindrà incidència en el paisatge existent i que la seua influència sobre el paisatge susceptible de configuració d'acord amb el planejament vigent serà positiva, atés que la proposta contribueix a realçar el valor de l'edifici protegit, a la preservació de les condicions paisatgístiques de l'entorn d'aquest i a la conformació d'una infraestructura verda urbana de qualitat. Per això, no considera necessària l'elaboració d'un instrument de paisatge per a aquesta modificació.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient s'observa que la modificació proposada del pla general no presenta afeccions negatives sobre el medi ambient, ja que es reordenen usos en una zona ja pertanyent a sòl urbà i urbanitzada en gran manera, i això augmenta la superfície de zones verdes i espais oberts i disminueix el sòl residencial.  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos, i no suposa afecció sobre elements del patrimoni natural i cultural, es pot concloure que el procediment d'avaluació ambiental simplificada és suficient per a determinar que la proposta de la modificació de la UE-5 de Benifairó de les Valls no presenta efectes significatius sobre el medi ambient.  
D'acord amb allò que s'ha exposat, es resol emetre l'informe ambiental i territorial estratègic favorable en el procediment simplificat d'avaluació ambiental estratègica de la modificació puntual de les normes subsidiàries de la UE-5 de Benifairó de les Valls, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar la tramitació de la modificació de pla d'acord amb la seua normativa sectorial, si bé hauran de complir-se els següents condicionants a introduir en el document:  
1. S'haurà d'obtenir un pronunciament favorable als efectes patrimonials previstos en l'article 11 de la Llei 4/1998, de Patrimoni Cultural Valencià, d'acord amb allò que s'ha assenyalat en l'informe de 24 d'agost de 2015, del director territorial d'Educació, Cultura i Esport. En el cas que siga necessari modificar l'àmbit de la protecció com a conseqüència d'aquest informe, caldrà un nou pronunciament de l'òrgan ambiental.  
2. La proposta de pla que s'elabore i es tramite d'acord amb allò que s'ha assenyalat en l'article 57 de la LOTUP haurà d'incorporar els aspectes especificats en l'informe del Servei Territorial d'Urbanisme de 3 de febrer de 2016, tenint en compte que l'aprovació definitiva correspondrà a la Conselleria.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist tot l'anterior, la Comissió d'Avaluació Ambiental acorda: emetre l'informe ambiental i territorial estratègic favorable en el procediment simplificat d'avaluació ambiental estratègica de la modificació puntual de les normes subsidiàries de la UE-5 de Benifairó de les Valls, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Estudi de detall per a l'àmbit d'actuació del carrer d'Engràcia i el Camí Vell de Colomina.  
Promotor: Ajuntament de Callosa d'en Sarrià.  
Autoritat substantiva: Ajuntament de Callosa d'en Sarrià.  
Localització: Callosa d'en Sarrià (Alacant).  
Núm. d'expedient: 148/5489-FFP.  
  
La Comissió d'Avaluació Ambiental, en sessió celebrada el 9 de febrer de 2016, va adoptar l'acord següent:  
Vista la proposta de l'informe ambiental i territorial estratègic de l'estudi de detall per a l'àmbit d'actuació del carrer d'Engràcia i el Camí Vell de Colomina de Callosa d'en Sarrià, en els termes següents:  
  
En data 17 de juliol de 2015, s'ha rebut en el Servei d'Avaluació Ambiental Estratègica d'aquesta subdirecció general la sol·licitud de l'Ajuntament de Callosa d'en Sarrià amb l'objecte d'iniciar el procés d'avaluació ambiental estratègica de l'estudi de detall per a l'àmbit d'actuació del carrer d'Engràcia i el Camí Vell de Colomina, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
1. Documentació presentada  
La sol·licitud d'inici, remesa per l'Ajuntament de Callosa d'en Sarrià s'acompanya d'esborrany de l'estudi de detall i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
2. Planejament vigent  
En l'actualitat el planejament vigent és un pla general que va aprovar definitivament la Comissió Territorial d'Urbanisme, en sessió celebrada el dia 8 de març de 2006, i resolució de la directora general d'Ordenació del Territori de data 15 de maig de 2007.  
Consta en aquest servei el seu corresponent expedient d'avaluació ambiental, 356/01-AIA, amb declaració d'impacte ambiental de data 17 de març de 2004.  
  
3. Objecte, descripció/característiques del pla i justificació  
La finalitat de l'estudi de detall és ordenar els volums de l'illa delimitada pel carrer d'Engràcia i el Camí Vell de Colomina, en vista del fort pendent de la zona, de manera que es distribueix en tres zones en funció del nombre màxim de plantes: una zona de tres plantes, una altra de dues i l'última en què no es permet l'edificació. Així, l'edificabilitat assignada a l'illa passa de 7.947m²t a 6.568m²t.  
En la zona hi ha habitatges unifamiliars aïllats que s'han de desenvolupar sobre sòl no urbanitzable i que no s'ajusten a la tipologia edificatòria establida pel pla general. Amb l'ordenació volumètrica proposada s'ajustarien i les edificacions podrien ser preparades mantenint els seus patis posteriors.  
  
  
Imatge: el planejament vigent de 2006 ordena la mencionada   
illa com MC illa compacta amb PB+ II altures  
  
Imatge: alternativa proposada  
  
4. Consultes realitzades  
Per part de la direcció general amb competències en matèria d'avaluació ambiental, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la seua condició d'administracions públiques afectades, a:  
  
  
Consulta Informe Administració pública consultada  
27.07.2015 27/01/16 CHOPVT: SubDG Ordenació, Planificació i ATE. Infraestructura Verda i Paisatge  
24.08.2015 08/09/15 CHOPVT: Servei Territorial d'Urbanisme d'Alacant  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, segons l'existència d'efectes significatius sobre el medi ambient, després de la consulta prèvia a les administracions públiques afectades a què es refereixen els articles 48.d) i 51.1 de la LOTUP.  
- Aspectes urbanístics. El Servei Territorial d'Urbanisme d'Alacant emet un informe en data 3 de setembre de 2015 on manifesta que, des de la visió de les competències urbanístiques d'aqueix servei, en el qual indicar que l'estudi de detall no és la figura adequada per a implementar la modificació que es pretén, així l'article 41 de la LOTUP limite el seu abast a definir o remodelar volums i alineacions, sense que puguen modificar altres determinacions pròpies del pla que desenvolupa com en aquest cas l'edificabilitat assignada a l'illa.  
  
S'adverteix que la proposta que s'ha remés no té motivació suficient que justifique la satisfacció de l'interés púbic. Així, reiterada jurisprudència ha declarat que l'exercici de la potestat discrecional de planejament ha d'obeir a finalitats estrictament urbanístiques, circumscrites a la consecució de la millor ordenació possible per a la satisfacció de l'interés general.  
- Paisatge. En tractar-se d'un instrument d'aprovació municipal, és aquest el que ha d'emetre informe de l'afecció sobre el paisatge de la proposta realitzada. No obstant això, el Servei d'Infraestructura Verda i Paisatge considera que, almenys, s'hauria d'elaborar un estudi d'integració paisatgística, atés que canvien les volumetries i alineacions previstes.  
Es conclou que, al marge de l'instrument urbanístic pel qual es tramite la modificació pretesa, aquesta no suposa un increment de recursos ja que disminueix l'edificabilitat proposada inicialment, atés que es regularitza una situació de fet d'uns immobles ja construïts en un entorn totalment antropitzat i urbanitzat.  
  
6. Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 20 de juny, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'estudi de detall per a l'àmbit d'actuació del carrer d'Engràcia i el Camí Vell de Colomina avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural, i consultat respecte d'això el Servei Territorial d'Urbanisme d'Alacant i la Subdirecció General d'Ordenació, Planificació i ATE, es pot concloure que el procediment d'avaluació ambiental simplificada és suficient per a determinar que la proposta de pla no presenta efectes significatius sobre el medi ambient.  
  
D'acord amb allò que s'ha exposat, es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a l'àmbit d'actuació del carrer d'Engràcia i el Camí Vell de Colomina, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar la tramitació d'acord amb la seua normativa sectorial, si bé hauran de complir-se els següents condicionants a introduir en el document:  
- Haurà de justificar-se, en atenció a la reiterada jurisprudència, la motivació suficient que justifique la satisfacció de l'interés públic.  
- Es considera que l'estudi de detall no és l'instrument urbanístic per a implantar la modificació que es pretén, tal com assenyala l'informe del Servei Territorial d'Urbanisme.  
- Si s'elabora un nou instrument urbanístic i aquest és d'aprovació autonòmica, s'haurà d'elaborar un estudi d'integració paisatgística i comptar amb l'informe del Servei d'Infraestructura Verda i Paisatge.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot l'anterior, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a l'àmbit d'actuació del carrer d'Engràcia i el Camí Vell de Colomina de Callosa d'en Sarrià, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Títol: Instrument urbanístic vinculat al Programa d'Actuació Integrada de la UA Mesquides-1  
Promotor: Ajuntament de Xàbia.  
Autoritat substantiva: Comissió Territorial d'Urbanisme d'Alacant.  
  
Localització: Xàbia (Alacant).  
Núm. d'expedient: 149/1018-OUT.  
  
La Comissió d'Avaluació Ambiental, en sessió celebrada el 9 de febrer de 2016, va adoptar l'acord següent:  
Vista la proposta de l'informe ambiental i territorial estratègic de l'instrument urbanístic vinculat al Programa d'Actuació Integrada de la UA Mesquides-1 de Xàbia, en els termes següents:  
En data 16 de juliol de 2015 ha entrat en el Servei d'Avaluació Ambiental Estratègica de la Subdirecció General d'Avaluació Ambiental la sol·licitud d'inici de l'avaluació ambiental i territorial estratègica del Programa d'Actuació Integrada de la UA Mesquides-1 de Xàbia (Alacant).  
  
Documentació presentada  
La sol·licitud d'inici, remesa per la Direcció Territorial d'Alacant, s'acompanya d'un esborrany del PAI i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el municipi consisteix en un pla general, aprovat definitivament per la Comissió Territorial d'Urbanisme el 31 de gener de 1990. El dit planejament no va ser sotmés a avaluació ambiental, per la qual cosa no va haver-hi pronunciament de l'òrgan ambiental respecte d'això. El sector va resultar afectat per la modificació puntual número 29 del pla general esmentat, aprovada definitivament per Acord plenari el 23 de desembre de 1992.  
En l'actualitat s'elabora un nou pla general. Consta en aquest servei el seu corresponent expedient d'avaluació ambiental estratègica (exp. 75/8998-MXD) sobre el qual es va emetre el document de referència en data 24 de novembre de 2011.  
  
Objecte, descripció del planejament i justificació  
L'objecte del document és modificar l'ordenació detallada establida en el planejament general vigent i ampliar l'àmbit de la UA Mesquides-1 de Xàbia en els aspectes següents:  
- Ampliar la superfície de la UE afegint a l'àmbit la parcel·la contigua pel nord-oest.  
- Delimitar definitivament la UA Mesquides-1.  
- Incrementar la superfície de xarxa viària amb accés a la parcel·la des de la Costa de Sant Antoni.  
- Determinar la superfície de zona verda.  
La unitat d'execució en qüestió és un àmbit del sòl urbà, amb una superfície actual de 5.200 m² i tipologia residencial extensiva. S'amplia la seua superfície a 5.857,56 m², i es manté l'Índex d'Edificabilitat Bruta (0,198). A més, s'incrementa la superfície destinada a xarxa viària de 790 m² a 976,71 m², i es defineix la superfície destinada a zona verda de xarxa secundària en 750 m² (sense reflectir gràficament), que no apareix en el PG.  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions públiques afectades:  
  
  
Consulta Informe Administració pública consultada  
27/07/15 28/01/16 SubDG d'Ordenació del Territori i Paisatge. S. Infraestructura Verda i Paisatge  
27/07/15 24/08/15 SubDG d'Ordenació del Territori i Paisatge. S. d'Ordenació del Territori (PATRICOVA)  
 13/07/15 Direcció Territorial d'Alacant  
27/07/15 17/08/15 Centre de Coordinació d'Emergències  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es refereixen els articles 48.d) i 51.1 de la LOTUP.  
El Servei Territorial d'Urbanisme d'Alacant emet un informe en data 13 de juliol de 2015 en què manifesta que, des de la visió de les competències urbanístiques, s'haurà de:  
- Incorporar en l'alternativa tècnica un document de planejament, atés que la proposta presentada implica modificar l'ordenació establida en el PGOU.  
- Justificar el compliment de les determinacions de l'article 63.3 de la LOTUP, que estableix que les noves solucions proposades hauran de mantenir l'equilibri de les dotacions públiques i l'aprofitament lucratiu, calculant l'estàndard dotacional global vigent i proposat.  
  
- Assegurar que els plans que s'incorporen al document de planejament arrepleguen estrictament l'ordenació continguda en el planejament aprovat.  
El Servei d'Ordenació del Territori emet un informe en data 24 d'agost de 2015 en què manifesta que, des de les competències del seu servei en matèria de risc d'inundació, la proposta plantejada no està afectada per aquest risc, però es considera necessari implantar les condicions que s'especifiquen a continuació, atés que poguera implicar increment del risc en la zona situada aigües avall, i així complir les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana. Condicionants:  
- Integració de la vegetació amb el màxim respecte de les masses arbòries i les formacions vegetals que hi ha amb el desenvolupament previst, integrant-les en els espais lliures, les zones verdes i les parcel·les susceptibles de construir.  
- Respecte de l'orografia i de l'estructura abancalada de la zona per a evitar l'increment de l'escolament.  
- Manteniment de les condicions del llit i respecte de les zones considerades de domini públic.  
- Interioritzar la major part de les aigües d'escolament generades en la parcel·la perquè no incrementen les condicions d'escolament i cabals arreplegats pel barranc de Mesquida.  
  
El Centre de Coordinació d'Emergències emet un informe en data 17 d'agost de 2015 en el qual assenyala que:  
- Hi ha un risc de lliscament baix en la zona afectada pel pla, per la qual cosa qualsevol actuació urbanística haurà de realitzar un estudi geotècnic de detall com a mesura correctora d'aquest risc.  
- A causa de la proximitat del Parc Natural del Montgó (sòl forestal del PATFOR) i del pinar situat en el mateix àmbit de la UA hi ha risc d'incendis forestals, per la qual cosa en el desenvolupament de la UA Mesquides-1 s'hauran d'aplicar totes la mesures establides en el document bàsic de seguretat en cas d'incendi, secció SI 5, del Codi Tècnic de l'Edificació (CTE); en el Decret 58/2013, de 3 de maig, del Consell (pel qual s'aprova el PATFOR); en el Decret 7/2004, de 23 de gener, del Consell de la Generalitat (pel qual s'aproven les normes de seguretat en prevenció d'incendis forestals), i en el Pla de Prevenció d'Incendis Forestals de la Demarcació Forestal d'Altea.  
El Servei d'Infraestructura Verda i Paisatge emet un informe el 28 de gener de 2016 on assenyala que en tractar-se d'un instrument d'aprovació municipal, és aquest el que ha d'emetre informe de l'afecció sobre el paisatge de la proposta realitzada. No obstant això ells consideren que no se n'altera el caràcter i la percepció, per la qual cosa no caldria l'elaboració d'un instrument de paisatge.  
L'àmbit està dins del PORN del Montgó, aprovat per mitjà del Decret 180/2002 (DOCV 08.11.2002), i resulta compatible amb aquest basant-se en allò que s'ha regulat en l'article 109.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que les modificacions proposades no presenten afeccions sobre el medi ambient, sempre que s'adopten mesures en relació amb els riscos detectats (erosió i lliscament).  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
El Programa de l'AI no està sotmés a avaluació ambiental en no trobar-se en els casos previstos en l'article 46 de la LOTUP, ja que es tracta d'un instrument de gestió del planejament. No obstant això, a la vista de l'informe remés pel Servei Territorial d'Urbanisme, en el programa s'ha introduït una alteració de l'àmbit de la unitat d'execució que requerirà la tramitació d'un instrument de planejament específic.  
  
Sense perjudici de l'instrument urbanístic que, d'acord amb la legislació sectorial s'elabore finalment, es procedeix a avaluar el contingut de la modificació proposada.  
  
Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, es pot concloure que el procediment d'avaluació ambiental simplificada és suficient per a determinar que la proposta de l'instrument urbanístic vinculat al Programa d'Actuació Integrada de la UA Mesquides-1 de Xàbia, no presenta efectes significatius sobre el medi ambient.  
D'acord amb allò que s'ha exposat, es resol: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'instrument urbanístic vinculat al Programa d'Actuació Integrada de la UA Mesquides 1-de Xàbia (Alacant), l'objecte del qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació de pla d'acord amb la seua normativa sectorial, si bé hauran de complir-se els condicionants següents:  
  
1. A causa del risc d'incendis forestals que hi ha per la proximitat del Parc Natural del Montgó i la pineda inclòs en l'àmbit de la proposta, hauran de tenir-se en compte les distintes normatives en matèria de prevenció i seguretat en cas d'incendis forestals que assenyala el Centre de Coordinació d'Emergències.  
2. S'hauran d'atendre els condicionants assenyalats pel Servei Territorial d'Urbanisme d'Alacant en el seu informe de data 13 de juliol de 2015.  
3. Els projectes de construcció dels immobles requeriran l'elaboració d'un estudi geotècnic que analitze les característiques del terreny i el possible risc de despreniments i erosió.  
4. En relació amb la prevenció del risc d'inundació, s'hauran de tenir en compte les condicions que s'especifiquen en l'informe de 24 d'agost de 2015 del Servei d'Ordenació del Territori.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist tot l'anterior, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'instrument urbanístic vinculat al Programa d'Actuació Integrada de la UA Mesquides-1 de Xàbia, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
Delimitació vigent  
Nova delimitació  
  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
València, 20 de maig de 2016.- El director general de Medi Natural i d'Avaluació Ambiental: Antoni Marzo i Pastor.